
„Singurul lucru de care se teme Fuhrerul nostru 
e pacea, dar n-are de ce să se îngrijoreze, căci duşmanii 
noştri nici nu visează să facă pace cu el". 

Porta, într-o discuţie cu Micuţul, 
în timpul unei treceri a Niprului, în iulie 1942 

„ Vesel a mai fost râsul nostru acolo unde moartea 
devenise absurdă, iar viaţa şi mai absurdă. “ 

Wilfred Owen 

- După mine, potopul, explică preotul regimentului, hol- 
bându-se la Oberstul care-l priveşte împietrit din şaua calidui. 
Mama m-a părăsit pe când eram doar un ţânc, suspină el au- 
tocompătimindu-se. 

- Eşti beat, spune Oberstul şi îşi loveşte uşor cu cravaşa ciz- 
mele de călărie. 

- Eroare, o mare eroare, bătrâne camarad Oberst, sughiţă 
preotul, scoţând un hohot prelung de râs care răsună în dimi- 
neaţa calmă de pe străzi. Priveşte de mai aproape, bătrâne ca- 
marad Oberst, şi vei vedea că sunt foarte treaz. Deşi calul tău se 
face că nu observă când îi respir drept în faţă. 

Sprijinindu-se de un stâlp, reuşeşte dificila performanţă de a 
se ridica în picioare şi de a saluta. 

- Domnule Oberst, n-o să încerc să vă păcălesc, spune el cu 
o sinceritate solemnă. Sunt beat. Al dracului de beat. îşi dă sin- 
gur o pedeapsă, rostind de zece ori „ Tatăl Nostru “ şi de cincispre- 
zece ori „Ave Maria“, dar apoi pierde firul şi zice: Dumnezeule, 
să trăiţi! îmi permiteţi să vorbesc, dommde f Sunt preotul regi- 
mentului din Corpul de Armată 3, dommde! 

îmbrăţişează gâtul calului şi cere să fie arestat, pus în cătuşe 
şi dus la puşcărie. 

- Dar, vă rog, imploră el pe un ton prefăcut, vă rog, trimi- 
teţi-mă la puşcăria Alt Moabitt. Azi au fasole la cină. Veniţi cu 
mine, domnule Oberst, şi veţi vedea. E cea mai bună fasole din 
care-aţi gustat vreodată. 

Gregor înjură multă vreme fără să se repete. 

- Serviciu de escortă, pufneşte el. Pentru numele lui Dumne- 
zeu, de ce dracu’ trebuie să fim întotdeauna noi? De ce nu-i ex- 
pediază cu tramvaiul sau cu altceva? Tot tacâmul ăla scârbos, cu 
lanţuri la picioare şi cătuşe de care le atârnă viaţa, ca şi cum ar fi 
vreunul din ei atât de nebun să rişte o evadare! 

- Nu pricepi nimic, zâmbeşte Porta fericit. In HDV 1 scrie că 
prizonierii trebuie duşi la puşcărie în cătuşe, sub escortă. Armata 
nu glumeşte cu chestia asta. Auzi, să-i trimită cu tramvaiul! Cred 
că ai luat-o razna! 

- închide botul, mârâie Gregor arţăgos. Dacă începi iar cu una 
din poveştile tale, şi dacă mai e şi cu ceva prizonieri, să fiu al 
naibii dacă nu te-mpuşc! 

- Poveştile mele nu sunt de dispreţuit, protestează Porta. Poţi 
să înveţi din ele o grămadă de lucruri. Odată escortam nişte pri- 
zonieri de la Altona la Fuhlsbuttel, şi când am ajuns la Gănse- 
markt, ne-am hotărât să luăm tramvaiul. Dar comandantul 
escortei, Oberfeldwebelul Schramm, a avut nişte probleme cu 
ochii şi a trebuit să poarte ochelari de soare. Noi i-am spus că 
tramvaiul pe care îl luasem era numărul nouă şi că ar fi trebuit să 
ne suim în tramvaiul şase, dar el ne-a zis să ne ţinem gura, aşa cum 
ai spus şi tu. N-ar fi recunoscut în ruptul capului că ochelarii îi 
jucau feste mai tot timpul. „Cum vrei tu, Schramm", i-am zis, şi 
am întors pe dos plăcuţa cu numărul nouă a tramvaiului care avea 
capătul la Landungsbriicke. 

- Bine, ajunge, urlă Gregor răguşit. Ştim cu toţii cum se termină. 

1 HDV - Heersdienstvorschrift - Regulamentul Serviciului Militar (n. tr.). 

- Ba deloc, zâmbeşte Porta cu superioritate. Trei zile mai târ- 
ziu ne-am dus cu Marabon la Fuhlsbiittel, dar, înainte de asta, 
Oberfeldwebel Schramm a înnebunit şi a trebuit să-l ducem la 
Giessen. Până la urmă, escorta a fost capturată de inamic şi co- 
mandantul a trebuit să trimită o alta în misiune. Noua escortă a 
fost pusă sub comanda Feldwebelului Schluckemeyer, care avea 
nişte probleme cu urechile. 

- Dacă ai de gând să ne spui că şi ăsta s-a ţicnit, zbiară Gregor, 
sar la gâtul tău! 

- O, nu! zice Porta cu o privire ofensată. Eu spun întotdeauna 
lucrurilor pe nume. Feldwebelul Schluckemeyer nu a înnebunit. 
S-a împuşcat chiar înainte de-a ajunge la Fuhlsbiittel, şi chestia 
asta ne-a dat niţel de furcă, fiindcă, vedeţi voi, nu poţi să baţi 
pasul până la puşcărie şi acolo să te prezinţi la raport fără coman- 
dant de escortă. 

Gregor îşi scoate P-38-ul din tocul de piele. 

- încă o vorbă şi te fac ciur. 

- Cum vrei, oftează Porta, ridicând nepăsător din umeri, însă 
vei regreta că n-ai tras învăţăminte din vasta mea experienţă. Eu 
sunt expertul în escorte, de ambele părţi ale unei puşti încărcate. 

- Rahat! face Gregor, iritat, vârându-şi pistolul înapoi în toc. 

Porta, care cunoaşte Berlinul ca pe propriile buzunare, preia 

comanda, dar când traversăm Neuer Markt, unul din prizonieri, 
infanteristul Gefreiter Kain, ne atrage atenţia că mărşăluim într-o 
direcţie greşită. 

- De unde dracu’ ştii tu asta? izbucneşte Porta furios. Poate 
că am luat-o pe scurtătură, nu? 

- Baliverne! spune Kain îndârjit. M-am născut în oraşul ăsta 
şi-l cunosc pe dinafară. De aici în jos se ajunge la Alexanderplatz 1 . 

- Nu-mi spune tu mie ce şi cum, rahat de puşcăriaş ce eşti! Ştiu 
eu ce fac, zice Porta. 

- Prizonierii vorbesc numai atunci când sunt întrebaţi, mu- 
geşte Micuţul din coada formaţiei. 


1 Piaţă în centrul Berlinului, unde funcţiona şi circa de poliţie la care se face 
referire în continuare ca „Alex“ (n. red.). 

- Dacă mergem spre puşcărie, ţipă un Wachtmeister artilerist, 
atunci să ştiţi că am luat-o în direcţie greşită. 

- Flecăreală, îi mustră Porta pe un ton superior. Ciripiţi ca un 
stol de papagali limbuţi dintr-o menajerie. Gregor, lasă-te pătruns 
de atmosfera Crăciunului şi eliberează-i pe sclavi din lanţuri. Ii 
aciuiesc eu la „Câinele vagabond", de cealaltă parte a lui „Alex“. 

- întotdeauna se întâmplă ceva la „Câinele vagabond", explică 
Porta cu un rânjet vesel de haimana, în timp ce ne ciondănim în 
faţa „Câinelui". Miercurea trecută, un tip s-a repezit la unul şi l-a 
împuşcat în fund pentru că încercase s-o şteargă fără să plătească. 
Azi-noapte, o confruntare dintre muncitorii de la căile ferate şi 
băieţii de la tramvaie s-a terminat cu un caz de dambla cronică, 
şi în fiecare noapte cineva zboară pe fereastră. 

- Şi voi, politicilor? întreabă interesat Micuţul, în timp ce-i 
scoate cătuşele unui Gefreiter din Pionieri. 

- Poţi să spui şi aşa, răspunde flegmatic pionierul. După toate 
aparenţele, până acum ar fi trebuit să fiu cel puţin ministru. 

- Frontul Roşu, cu tot rahatul de rigoare? întreabă Micuţul 
rânjind uşor. 

- Mai rău, declară sumbru pionierul. Am fost dat afară de la 
„Broscoi". Copoii mişunau ca o ceată de gâşte care au dat peste 
haleală, şi a trebuit să le explic cum că Adolf nu-i decât un min- 
cinos de la Braunau pe care austriecii, de afurisiţi ce sunt, l-au 
trimis la noi. 

- Ai o singură şansă, explică Micuţul atotştiutor. Când eşti 
târât în faţa tribunalului, ridică dracului mâna şi salută, pocneş- 
te-ţi călcâiele şi răcneşte „Heil Hitler!". Asta trebuie s-o faci de 
fiecare dată când răspunzi la vreo întrebare. Apoi te vor trimite 
la călău. Salută din nou şi poartă-te mereu la fel. Te vor pune să 
faci din nou o tâmpenie, de exemplu, să astupi găuri cu bucăţi de 
lemn, să dezlegi cuvinte încrucişate, sau alte chestii d-astea. Ce 
trebuie să faci tu? Să urli din toţi rărunchii: Fiihrer, befehl, wir 
folgen 1 . Şi-o ţii aşa chiar dacă te aruncă într-o celulă de izolare. 
După o vreme, îşi vor da seama că nu trebuie să fii pedepsit şi te 


1 „Fiihrer, porunceşte, noi te urmăm!“ în lb. germ. (n. tr.) . 

vor duce la balamuc pentru tot restul zilelor. Apoi eşti salvat! Stai 
acolo liniştit şi aştepţi până când Germania se va alege cu curul 
tăbăcit. Când o să se întâmple asta, te vor expedia şi vor umple 
balamucul cu Adolf şi ai lui. In noua Germanie ai putea avea şansa 
să ajungi până la urmă maior. 

- Asta sună puţin a eschivare, nu? protestează Wachtmeisterul 
artilerist, pesimist, în timp ce caută loc în cârciuma plină de fum 
şi de duhoarea berii. 

Barmanul, un tip mărunţel, cu o pălărie mare şi neagră de 
jucător de popice, îl îmbrăţişează pe Porta cu un zâmbet fericit. 
Primul rând îl beau pe cheltuiala casei. 

- E careva dintre voi bun pentru ghilotină? întreabă Porta după 
cel de-al doilea rând. Dacă e aşa, nu vă neliniştiţi. Totul se termină 
înainte de a vă da seama ce se întâmplă. 11 ştiu eu p-ăla care se 
ocupă cu aşa ceva, şi omul îşi cunoaşte meseria. Doar de două ori 
a dat-o-n bară, şi într-unul din cazuri era vorba de o târfă. 1-a sucit 
capul bocind şi susţinând că totul nu-i decât o greşeală. Aşa şi era. 

- Nu cred că-s chiar atât de cruzi, intervine un Feldwebel de 
infanterie. Noi, germanii, suntem un popor omenos. 

- Asta să le-o spui băieţilor de la Germersheim, răspunde 
Porta în bătaie de joc. 

- Poate n-ai să mă crezi, zice Feldwebelul, dar eu sunt complet 
nevinovat. 

- Bineînţeles, încuviinţează Porta încurajator. Cu toţii suntem 
nevinovaţi. Din nefericire însă, de multe ori e mai periculos să fii 
nevinovat decât culpabil. Se întinde pe deasupra mesei şi continuă 
pe un ton confidenţial: Am cunoscut odată un domn, Fudwig 
Gănsenheim de la Soltau. Era un tip prudent. Atât de prudent 
încât mergea pe stradă cu ochii închişi ca nu cumva să vadă ceva 
ce n-ar fi trebuit să vadă. Dacă discuţia ar fi devenit suspectă, şi-ar 
fi băgat degetele în urechi. Chiar şi pe cele de la picioare, dacă ar 
fi încăput. Ei bine, într-o zi, s-a amestecat într-un marş al 
KDF'-ului, unde toată lumea zbiera Heil Deutschland, Heil der 
Fiihrer! Când au ajuns pe Leipzigerstrasse şi au înconjurat depoul, 

1 KDF - Organizaţia Kraft durch Freude (n. tr.). 

amicul nostru neutru, domnul Ludwig Gănsenheim, s-a transfor- 
mat, fără să vrea, într-un adept descreierat al Fuhrerului. Iar când 
mulţimea înflăcărată s-a năpustit pe Spree Briicke, tipul s-a dez- 
lănţuit cu totul, strigând: „Moarte şi gazare tuturor jidanilor şi 
comuniştilor!. Era atât de pătruns, încât nici n-a realizat cum se 
prăbuşeşte şi cum îl zdrobeşte mulţimea aceea în mişcare. 

Apoi s-au repezit cu toţii la Cancelarie să-l vadă pe Adolf şi, 
în timpul ăsta, un detaşament Schupo 1 aduna ce mai rămăsese din 
domnul Ludwig şi din alţi zece nevinovaţi ca şi el. I-au dus la 
Morgă, şi poate că cineva i-a identificat. 

- Războiul e cumplit, intervine Feldwebelul de infanterie, cu 
o expresie de amărăciune. 

- Intr-un fel sau altul, sunt omorâţi tot soiul de oameni, nevi- 
novaţi şi vinovaţi deopotrivă. 

- Da, da, continuă Porta entuziasmat, chiar fără probleme, cât 
timp e război. Unii sunt făcuţi arşice pe front, alţii îşi pierd că- 
păţâna în Plotzensee. Mai devreme sau mai târziu, o păţim cu 
toţii, aşa încât urmaşii noştri o să vadă că am făcut într-adevăr 
ceva în timpul războiului şi că n-am stat ca nişte găini ciupite de 
fund de vulpe. Războaiele mondiale trebuie să se sfârşească în 
sânge şi rahat, ca să aibă parte de cuvinte rezonabile în cărţile de 
istorie. Doar nu-ţi închipui că Adolf ar fi acceptat un război pe 
care să nu-1 ia nimeni în seamă. Generalii şi dictatorii cu adevărat 
daţi dracului rămân în memoria oamenilor. 

Ploaia începe să se transforme în burniţă când prizonierii şi 
escorta ies de la „Câinele". La căminul Hitlerjugendului de pe 
Preuzlauerstrasse, steagul este coborât. Dăm colţul şi mărşăluim 
în jos pe Dircksenstrasse. 

- Rahat, mârâie Gregor, ştergându-şi burniţa de pe faţă. Sunt 
sătul până-n gât de războiul ăsta afurisit. întotdeauna mărşăluieşti 
şi aştepţi să-ţi pice o bombă în deblă! 

Printr-o uşă ridicată puţin faţă de nivelul străzii, un bărbat iese 
zburând, se răsuceşte în aer ca o morişcă vie şi se izbeşte de 

1 Schupo - Schutzpolizei - Poliţia de apărare civilă (n. tr.). 

peretele casei de vizavi. Haina şi pălăria îl urmează, zburând şi 
ele, iar după o pauză soseşte şi umbrela. 

Porta râde aşteptând urmarea. 

- Domnilor, am ajuns! Acesta este „Broscoiul şchiop" şi se pare 
că totu-i plin de viaţă pe-aici. Acum vă rog să fiţi civilizaţi şi să nu 
faceţi gălăgie, continuă el pe un ton părintesc, fiindcă e un local 
decent - cu pian şi tobe -, în care vin văduvele de război să-şi gă- 
sească o consolare pentru nemărginita lor durere. 

- Eu am mai fost aici, declară Micuţul, sticlindu-şi ochii. E atâta 
muieret încât nu-ţi vine să crezi. Nu prea e loc mult. Nici n-ai 
unde să te uşurezi. Trebuie să-ţi goleşti vezica în altă parte. 

- Şi ce ne facem dacă apar copoii? întreabă Gregor nervos, în 
timp ce-şi aşază automatul pe un raft de sub tejghea. 

- Nu-i nicio problemă! râde Porta cu nepăsare. Şi cei de la 
Schupo telefonează întotdeauna înainte de a face razie aici. 

Barmanul, care are ambele picioare de lemn, îl îmbrăţişează 
entuziasmat pe Porta şi-l întreabă încotro se duce. 

- Escortez patru nenorociţi la ştreang, zice Porta. 

- Rahat, spune barmanul. Casa face cinste cu primul rând. 
Bere şi şnaps. 

După primele patru rânduri de bere şi şnaps, Porta începe să 
debiteze bancuri destabilizatoare. 

- Când Tommy va pune mâna pe el, îi vor lungi gâtul ăla 
austriac, spune el pe un ton conspirativ către un conductor de 
tren care pleacă în zori cu un transport de trupe. 

- înainte de a-1 da cu capul de pereţi, va ţine un discurs fru- 
muşel. Micuţul râde necontrolat şi trosneşte cu pumnul în masă, 
făcând paharele să danseze. 

Un Schupo, îmbrăcat pe jumătate în haine civile, râde cu atâta 
poftă încât îşi înghite ţigara. 

Barmanul îl loveşte în spinare cu cel de-al treilea picior de 
lemn, pe care-1 ţine întotdeauna ca rezervă în spatele tejghelei. 
Tipul scuipă ţigara care încă mai arde, spre uimirea tuturor. 

Două femei îmbrăcate în negru, alb şi roşu stau sub portretul 
lui Hitler şi încep să cânte: 

Odată am împuşcat un caraliu 
Acum, nevastă-sa are ce-i trebuie!... 

Un grup de răniţi stau în jurul unei mese lungi, mângâind 
fetele pe picioare. 

- Sophia era beată criţă..., cântă Porta cu o voce de bariton 
abţiguit. 

Un ofiţer medic, adormit pe jumătate lângă sobă, deschide cu 
un aer conspirativ un ochi şi se zgâieşte în încăpere. 

- Simulanţi! Cu toţii sunteţi nişte nenorociţi de simulanţi. Ce 
vă pasă vouă de Vaterland? tună el fremătând. Vă aranjez eu pe 
toţi! KF 1 cu toţii, şi marş pe front. 

Cu un suspin adânc, se prăbuşeşte moale de-a curmezişul me- 
sei şi adoarme din nou. 

- E beat! Beat cui! spune barmanul, dând din cap a dezapro- 
bare. Ingaimă ceva despre o comisie care îi declară pe toţi idioţii 
ăia şchiopi KF şi pentru asta li se dă câte-o medalie. Săptămâna 
trecută, a fost declarat KF un nenorocit cu un singur picior pe 
care l-au trimis direct în prima linie cu piciorul de lemn la sub- 
suoară, înainte să-l declare GVH şi să-l expedieze înapoi la depo- 
zit. Individul e acum la Şcoala de Hauptfeldwebeli şi speră ca, 
într-o bună zi, să ajungă iar la tâmpitul ăla de ofiţer sanitar! 

- Cinci mărci pentru zece minute şi douăzeci şi cinci pentru 
toată noaptea, propun damele îmbrăcate în roşu, alb şi negru. 

- Dar numai dacă ai prezervativ, amice, chicoteşte cea mai 
scundă dintre ele, făcând un semn sugestiv pe sub poalele rochiei. 

- Lasă, mai târziu, spune Porta îndepărtându-se. Mai întâi una 
în cinstea copiilor orfani. 

- Nu, una în cinstea morţii care apare după miezul nopţii, 
sughiţe Micuţul, râzând prosteşte. Tocmai ne îndreptăm spre 
pârnaie, cu patru candidaţi la ghilotină, le mărturiseşte el celor 
două doamne cu sentimente patriotice. 

- Dar arată bine băieţaşii ăştia, chicoteşte cea înaltă şi slabă. 

- Da, rânjeşte Micuţul. Curând vor fi patru hoituri încântătoare. 


1 Kampfsfâhig - „apt combatant" în lb. germ. (n. tr.). 

- Ce-au făcut? întreabă curios cineva de pe cealaltă parte a mesei. 

- Nimic deosebit, zâmbeşte Porta. Târşelosul ăla de colo le-a 
tăiat beregata gemenilor săi nou-născuţi. Puşcaşul şi-a omorât ne- 
vasta în bătaie, lovind-o cu o latură a tunului, iar individul ăla gras, 
care e măcelar pe strada civilă, a făcut carne pentru cârnaţi din 
două târfe. 

- Destul, urlă Wachtmeisterul indignat. Niciunul din noi nu 
e un criminal. Suntem deţinuţi politici, asta suntem! 

Deodată, toată lumea simte nevoia să mai ceară un rând. 

- In cinstea Vaterlandului, intonează Porta peste întreaga mul- 
ţime din care se desprinde mirosul târfelor şi al berii. 

- După noi, potopul! anunţă agitat Micuţul, sorbind berea 
unui client adormit. 

- Idioţii de inamici ne sug şi sângele din vene, sughiţe Gregor, 
clătinându-se ameninţător. 

La masa cea lungă, răniţii şi prietenele lor încep să cânte: 

Germanie, tărâm străvechi, 

Stindardul tău însângerat acum e sfâşiat. 

- Ca slujitor al statului, nu pot asculta un asemenea cântec, 
protestează un individ înalt şi slab, îmbrăcat cu o haină neagră de 
piele. Seamănă cu un vultur lovit de gripă. 

- Atunci du-te intr-un colţ şi bagă-ţi degetele în urechi, îl sfă- 
tuieşte Porta. N-o să te deranjeze ceea ce n-o să auzi. 

- Haideţi să ne continuăm drumul spre porcăria aia de puşcărie, 
cere un Wachtmeister artilerist pe un ton nefericit. Tot ce se petrece 
aici e o nebunie! Ca prizonier militar, protestez cu vehemenţă. 

- Cred că te gâdilă păduchii la ficat, mârâie Micuţul. Ce ai tu 
de-a face cu asta? Acum nu mai eşti soldat în serviciu. Fă-ţi puţin 
de cap. E ultima şansă pe care o mai ai înainte de a ajunge în faţa 
Curţii Marţiale. După asta n-o să mai râzi aşa mult. De-abia atunci 
o să-ţi dai seama că războaiele mondiale nu-s chiar distractive! 

Gefreiterul infanterist e beat şi dansează un tangou unduitor 
cu o târfuliţă patrioată. Ea îl susţine cu putere pentru a-1 ajuta să 
nu se prăbuşească. 

- Cunosc un tâmpit care o să sfârşească cu debla retezată, îi 
mărturiseşte el, cu un rânjet de craniu. 

- Cei buni mor întotdeauna primii, îl consolează ea, râgâind 
sănătos. 

- Un ticălos împuţit mi-a dat ieri un teanc de cartele pentru o 
noapte întreagă, spune fata, tristă. 

- Altfel, nu l-ai fi putut satisface, nu-i aşa? intervine un Fel- 
dwebel cu un singur braţ. 

- Nu vă temeţi c-ar putea să scape? întreabă un civil cu alură 
de copoi. 

- N-ar îndrăzni, rânjeşte Porta. Ar fi împuşcaţi pentru dezertare, 
pentru care oricum vor fi împuşcaţi, ceea ce-i suficient şi pentru cel 
mai dur individ din lume. 

- Eşti subofiţer şi trebuie să ştii că e strict interzis să duci 
prizonierii într-un local public, nu? 

Poliţaiul îmbrăcat în haine civile se întoarce către Gregor. 

- Mă refer la pagina 176 din Regulamentul pentru escortele 
militare. Prizonierul trebuie dus direct la închisoare şi instalat 
singur în celulă. In niciun caz nu-i este permis să ia contact cu 
alte persoane. Dacă comunicarea cu acesta devine imperios nece- 
sară, atunci totul trebuie redus la minimum de cuvinte. 

- Las-o moartă, amice! bolboroseşte aiurit Micuţul. Prizonierii 
vor fi trataţi ca nişte nou-născuţi. Nu trebuie contaminaţi prin 
contacte cu beţivii sau cu târfele! Dacă vreunul din ăştia le va vorbi 
prizonierilor, va fi încătuşat şi dus direct în faţa tribunalului. 

- Cincizeci dintr-o lovitură? şopteşte un bărbat scund, cu 
înfăţişare de şobolan. Al dracului de bun, zău, murmură el, şi-l 
înghionteşte conspirativ pe Porta. Eter şi naftalină. Doar trei 
zile, şi toată China se umple de ciuma neagră. Dacă ai fi ultimul 
soldat german în viaţă, nimeni n-ar da nici doi bani pe tine. 

- E prea devreme, fiule, prea devreme, spune Porta fără urmă 
de interes. Eu sunt unul dintre puţinii fericiţi care încă se mai 
bucură de un război foarte avantajos. 

La scurt timp, individul acela sinistru dispare în toaletă cu 
seringa lui pentru injecţii subcutanate şi cu patru infanterişti plic- 
tisiţi de război. Când se întorc, debordează de optimism. 

Zgomotul din cârciumă creşte treptat. Doi dintre prizonieri 
au adormit lângă sobă, în cuşca câinelui. 

Animalul nu se arată prea încântat, mârâie, îşi arată colţii şi îi 
înhaţă de picioare. Dar fără folos. Ca ultim gest, se hotărăşte să-şi 
ridice piciorul şi îi împroaşcă pe toată faţa. 

- Câteva halbe cu apă pe zi sunt chiar binevenite, mormăie 
prin somn Gefreiterul de infanterie. 

- Mestecă haleala de douăzeci şi şapte de ori înainte s-o înghiţi, 
scânceşte genistul, muncindu-şi fălcile asemenea unei vaci care 
rumegă într-un grajd călduţ. 

- Duceţi-mă acasă la puşcărie, cere Wachtmeisterul cu severi- 
tate. E dreptul meu. Sunt un biet prizonier şi am mai multe drep- 
turi decât oricare alt soldat idiot din Armată. Şi voi, bandă de 
ticăloşi, trebuie să nu mă lăsaţi să fug, dar să mă şi feriţi de orice 
pericol! E o chestiune foarte importantă, să ştiţi! Arată acuzator 
spre cei doi prizonieri din cuşca câinelui. Judecătorii nu vor în- 
gădui una ca asta! Prizonieri beţi ca nişte porci. 

- Mi-e foame, anunţă Porta cu o râgâitură stridentă. Ce ziceţi 
de nişte „rahat pe lopată", aşa, ca să ne treacă junghiurile? Opt 
porţii de „rahat pe lopată", zbiară el spre bucătărie. 

îndată apar opt farfurii cu tocană aburindă. începe să se pro- 
fileze mizerabila lumină cenuşie a dimineţii de noiembrie şi Gre- 
gor spune că ar fi cazul să-şi reia misiunea şi să încerce să găsească 
drumul către puşcărie. 

- Poate că nici nu mai există! bolboroseşte genistul din cuşca 
câinelui. 

- Crezi? întreabă Gefreiterul de infanterie, pe-a cărui faţă se 
citeşte o expresie plină de speranţă. Arată ca un om lihnit de 
foame care a dat peste un portofel burduşit cu bani. 

- N-o să le placă dacă ajungem în toiul micului dejun, murmură 
întunecat Micuţul. 

- Ai dreptate, admite Porta îngândurat. Şi mai ales faptul că 
băieţii ăia din cuşca câinelui duhnesc a bere şi a şnaps! 

- Atunci, ce-i de făcut? sughiţe Gregor nehotărât, cu un aer 
destul de trist. 

- O să bombardăm Anglia până-n temelii, declară un aviator 
beat, bătând cu pumnul în masă. N-o să mai rămână decât o gaură 
nenorocită în mare! 

- Dumnezeu e cu noi! ţipă Gregor şi râgâie cu damf de tocană. 
N-ar fi trebuit să avem niciodată forţele astea aeriene de doi bani! 

- Exact ce-am spus şi eu, strigă Gefreiterul de infanterie. Iepuraşi 
de câmp şi artilerişti viteji care ştiu să ochească. Un duş de obuze 
peste ei şi îi luăm pe sus! 

- Da, am pierdut o grămadă de războaie în felul ăsta, oftează 
Porta, obosit. Infanteriştii s-au târât până-n iad. Când a venit ziua 
victoriei, se tociseră de tot. Toate tunurile alea strălucitoare 
Krupp erau atât de uzate încât ajunseseră să tragă în partea opusă, 
azvârlindu-i pe tunari cât colo. 

- Dacă nu veniţi chiar acum, urlă Gregor nervos, umflându-se 
ca un curcan, eu vă las. Să fiu al naibii dacă nu vă las. 

- Hau, hau! latră Micuţul. Eşti un prusac scrântit care n-are cui 
să dea ordine. Fii atent, Gregor. Tu eşti escorta. Dacă faci pe ne- 
bunul şi pleci singur, cum te mai poţi numi escortă? Te vor trimite 
în faţa Curţii Marţiale. Poţi conta pe asta. Comandant de escortă 
fără escortă şi fără prizonieri. Asta e o problemă foarte serioasă, 
într-adevăr! 

- Tar trage şuturi în cur până Tar găsi damblaua. Ar fi nevoit 
să stea în cap şi să se cace, confirmă Porta scărpinându-se în ureche. 
Oricine şi-ar arunca privirea peste Regulamentul Armatei şi-ar da 
seama că nu-i prea distractiv să fii numit în serviciul de escortă. 

- Nenorocitele alea de regulamente înseamnă pentru Armata 
germană exact ceea ce înseamnă Biblia pentru popi sau Coranul 
pentru musulmani, zbiară Micuţul cu solemnitate. Dacă Iov, fiul 
lui Moise, ar fi avut regulamente la care să se poată zgâi, n-ar fi 
fost niciodată atât de bătut în cap încât să traverseze Rinul ăla 
afurisit şi să se plimbe prin jungla din Germania, ca pe urmă să 
se sufoce cu toţii în Sauerkrautul 1 păgânilor! 

Micuţul îşi etalează ca de obicei bine cunoscuta învălmăşeală 
de istorie şi religie. 


1 „Varză acră“ în lb. germ. (n. tr.). 

- Domnilor, spuneţi-mi, vă rog, unde mă aflu? întreabă deo- 
dată ofiţerul medic. 

Se ridică cu evidentă dificultate, tremurându-i picioarele. 

- Domnule doctor! Vă aflaţi printre prieteni! îl asigură Porta, 
pocnindu-şi călcâiele. Dumneavoastră, domnule, vă aflaţi la 
„Broscoiul". 

- Camarade, împuşcă-mă, pretinde ofiţerul medic, cu o expresie 
foarte nemţească pe chip. Sunt un şobolan scârbos, împuşcă-mă! 
repetă el în timp ce-şi descheie tunica, dezgolindu-şi pieptul. 

- Dacă asta e ceea ce vreţi, domnule! răspunde Porta ascultător, 
punându-şi cu greutate patul puştii pe umăr. Se clatină periculos, 
cu arma îndreptată în toate direcţiile. Stai nemişcat, doctore, ca să 
te pot împuşca, aşa cum ai ordonat, rage el prin vacarm. 

- Foc! ordonă Micuţul cu o voce profundă. 

Un zgomot asurzitor spintecă aerul şi tencuiala se desprinde 
din tavan. Glonţul ricoşează prin cameră, oprindu-se într-un butoi 
de bere ce-şi revarsă tot conţinutul. 

- M-a omorât, sângerez, se vaită ofiţerul medic năpăstuit, în timp 
ce îl inundă berea. Plângând, se târăşte sub o masă şi, după ce se 
pocneşte cu capul de o bârnă transversală, descoperă că totuşi nu e 
mort. După eforturi susţinute, se ridică, stă drept în faţa oglinzii şi 
arată spre mutra lui. Aha, acolo eşti, spune cu viclenie. Ai crezut 
că mă prosteşti, nu-i aşa? Văd drept prin tine, doctore. Nu face 
pe simulantul cu mine. Eşti apt pentru serviciu, marş înapoi pe 
front! Pocneşte-mă! ordonă el cu glas sever. 

- Ordinul e îndeplinit, domnule! strigă Micuţul, trimiţându-1 
pe ofiţerul medic în zbor de-a lungul camerei, cu un şut bine 
direcţionat. 

- Ruşii! ţipă o femeie scundă ce pare a avea un exacerbat simţ 
patriotic, şi sare în spinarea unui Schupo adormit. 11 muşcă cu 
sălbăticie de gât şi-l trage de urechi cu ambele mâini. 

Mecanicul de locomotivă, care zăcea de-a curmezişul mesei, 
sforăind ca o drujbă, se trezeşte brusc la auzul răgetelor celui din 
Schupo. 


închisoarea OGpU 


19 


- Zurucktreten! Zug fâhrt ab! 1 răcneşte el, aşezându-se într-o 
rână pe un scaun cu care ţopăie prin toată camera, şuierând şi 
imitând o locomotivă cu abur. 

- Precis o să-l vâre la răcoare pe ticălosul ăsta, proroceşte 
Wachtmeisterul în timp ce-1 urmăreşte sobru pe mecanicul care 
şuieră şi pufăie. 

- Toţi o s-o sfârşim acolo, mai devreme sau mai târziu, răs- 
punde Gregor mohorât. 

- Verweile Augenblick, du bistso schon 2 , recită Porta cu solem- 
nitate din Goethe. 

Mecanicul de locomotivă îl dă peste cap pe ofiţerul medic. 
Acesta se târăşte pe lângă perete şi apoi se ridică în faţa Micuţului. 

- Te-am găsit, fiule! Te-am găsit, bolboroseşte el pe un ton idiot. 
Ce mai face tata, fiule? E apt pentru serviciu? 

- Nu chiar, răspunde Micuţul. I-au tăiat capul cretin la Fuhls- 
biittel, în dimineaţa Anului Nou 1938! 

- Căile Domnului sunt de nepătruns! suspină ofiţerul medic, 
făcându-şi cruce. Cui îi pasă dacă ai sau n-ai cap? Contează să fii 
apt pentru serviciu. Şi-n fond, la ce-i trebuie cap unui soldat ger- 
man? încă din prima zi de cazarmă i se spune să înceteze de-a mai 
gândi. Mai bine am lăsa judecata în seama cailor. De-aia le-a dat 
Dumnezeu un cap aşa mare. Dar, totuşi, ce fac eu la „Broscoiul"? 

- Vă spun eu, domnule doctor, sughiţă Porta. Vă îmbătaţi 
criţă şi le explicaţi celor prezenţi că sunt apt pentru serviciu! 

- Imposibil! protestează doctorul, venindu-şi în fire o clipă. 
Eu nu sunt de serviciu şi, dacă nu sunt, nimeni nu poate fi decla- 
rat apt pentru serviciu! Trebuie să mă raportaţi. Cer să fiu dus în 
faţa Curţii Marţiale. Şi acum mă voi prăbuşi! ţipă el, cu o voce 
pătrunzătoare, şi cade fără vlagă peste tejghea. Pe tine te căutam! 
Mâine o să-ţi scoatem plămânii. Oricum, persoanele inapte pen- 
tru serviciu n-au nevoie de plămâni, iar tu eşti o ruină. 

- Ridică-te, ticălos beţiv! zbiară barmanul, împingându-1 în 
lături. 

- Iisuse şi Mărie! strigă Porta. Cât tupeu are nemernicul ăsta! 
Ce-i de făcut? 

- Tăiaţi-i beregata, sugerează barmanul pe un ton mieros. 

- Ajunge! urlă Gregor brusc, încheindu-şi centura. Ridică-te, 
beţiv notoriu! In picioare! La prima încercare de evadare, vom 
traşe. 

îşi armează P-38-ul cu zgomot. Se simte dintr-odată vioi şi mai 
comandă o bere. 

- Nu mă lăsaţi, băieţi! se tânguieşte ofiţerul medic, aruncând o 
privire pe sub fustele doamnelor patrioate. Arestaţi-mă! Duceţi-mă 
la spânzurătoare! Capul ăsta atârnă prea greu ca să-l mai pot duce! 

- Sună promiţător, oftează barmanul întristat. Faceţi-ne tutu- 
rora o favoare şi luaţi-1 cu voi! 

- De ce nu? se învoieşte Gregor. Puneţi-1 în cătuşe alături de 
ceilalţi nenorociţi. 

- Ce spui? protestează Porta. Nu poţi face una ca asta. Suntem 
opt inşi care escortăm patru prizonieri, exact cum scrie în Regu- 
lamentul Armatei. Dacă ai de gând să-l iei cu tine pe idiotul ăsta, 
va trebui să găseşti încă doi oameni pentru escortă. Altfel, o să 
te trezeşti în faţa tribunalului pentru încălcarea regulamentului. 
Unde-am ajunge dacă oricine ar avea voie să adune de pe drum 
prizonieri în plus? Până să ne dăm seama ce se petrece, ne trans- 
formăm într-un soi de pelerinaj sau de cruciadă. 

- Mă ofer gardă suplimentară, spune un Jăger cu mutră de ţap, 
ud până la piele. Permisia mea s-a terminat acum două zile şi, dacă 
le servesc un motiv plauzibil, aş mai putea depăşi puţin timpul. 

- Ai armă? întreabă Gregor prozaic. 

- Ia te uită! rage Jăgerul fericit, scoţând o puşcă din spatele 
tejghelei. Am şi muniţie. Mă îndrept spre frontul din Caucaz. 

- O să dureze ceva până acolo, încuviinţează Porta. Mai avem 
nevoie de încă un om. 

- Uite-1 aici! bubuie o voce dinspre uşă, şi îşi face apariţia o silu- 
etă de culoarea abanosului, în uniformă Panzer. 

- Ei, a capitulat Africa? întreabă Porta uimit. De unde dracu’ 
ai mai apărut şi tu? 

Pe chipul tuciuriu se ivesc nişte dinţi albi. 

